**รายงานการประชุมสภาเทศบาลตำบลถ้ำใหญ่**

**สมัยวิสามัญ สมัยที่ 3/2557**

**วันศุกร์ ที่ 15 เดือน สิงหาคม พ.ศ. ๒๕๕7**

**เวลา 10.00 น.**

 **ณ ห้องประชุมสภาเทศบาลตำบลถ้ำใหญ่**

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| 1. | นายปรีชา | ศรีรินทร์ | ประธานสภาเทศบาล | ปรีชา | ศรีรินทร์ |
| ๒. | นายนิยม | สายน้ำ | รองประธานสภาเทศบาล | นิยม | สายน้ำ |
| ๓. | นายเพลินจิต | อินทร์แก้ว | เลขานุการสภาเทศบาล | เพลินจิต | อินทร์แก้ว |
| ๔. | นายสนั่น | คชนูด | สมาชิกสภาเทศบาล เขต ๑ | สนั่น | คชนูด |
| ๕. | นางบุญศรี | อารีย์ | สมาชิกสภาเทศบาล เขต ๑ | บุญศรี | อารีย์ |
| ๖. | นางสมศรี | แก้วไกรษร | สมาชิกสภาเทศบาล เขต ๑ | สมศรี | แก้วไกรษร |
| ๗. | นายธนกฤษ | ส้มเขียวหวาน | สมาชิกสภาเทศบาล เขต 1 | ธนกฤษ | ส้มเขียวหวาน |
| 8/. | นายสุรศักดิ์ | ศรีสุวรรณ | สมาชิกสภาเทศบาล เขต ๒ | สุรศักดิ์ | ศรีสุวรรณ |
| 9. | นายอนุรักษ์ | ทองเกิด | สมาชิกสภาเทศบาล เขต ๒ | อนุรักษ์ | ทองเกิด |
| ๑0. | นายสมหมาย | แก้วศรีนวล | สมาชิกสภาเทศบาล เขต 2 | สมหมาย | แก้วศรีนวล |
| 11. | นางโชคดี | หนูมี | สมาชิกสภาเทศบาล เขต 2 | โชคดี | หนูมี |

**ผู้ไม่มาประชุม**

 1. นายอนันต์ พรหมปาน สมาชิกสภาเทศบาล เขต 1

**ผู้เข้าร่วมประชุม**

 ๑. นายอนุวัตร นาคฤทธิ์ นายกเทศมนตรี อนุวัตร นาคฤทธิ์

 ๒. นายเมธา รอดจันทร์ รองนายกเทศมนตรี เมธา รอดจันทร์

 3. นายสวงค์ เกิดบัวทอง รองนายกเทศมนตรี สวงค์ เกิดบัวทอง

 4. นายศราวุธ หมื่นพันธ์ เลขานุการนายกเทศมนตรี ศราวุธ หมื่นพันธ์ 5. นายพงศภัค ศรีปรางค์ ปลัดเทศบาล พงศภัค ศรีปรางค์ธ์

 6. นางพัชรลักษณ์ บัวทิพย์ นักวิชาการศึกษา พัชรลักษณ์ บัวทิพย์

 เมื่อที่ประชุมพร้อม เลขานุการสภาเทศบาลได้เชิญท่านรองประธานสภาฯ จุดธูปเทียนบูชาพระรัตนตรัย แล้วท่านประธานสภาฯ ได้กล่าวเปิดประชุม แล้วดำเนินการประชุมตามระเบียบวาระดังต่อไปนี้

**นายปรีชา ศรีรินทร์** เรียนท่านสมาชิก ท่านผู้บริหาร วันนี้เป็นการประชุมสมัยวิสามัญ **ประธานสภา** สมัยที่ 3/2557 เนื่องจากมีข้อราชการเร่งด่วนจึงได้มีการขอเปิด ประชุมวิสามัญขึ้น

**ระเบียบวาระที่ 1** **เรื่องประธานแจ้งให้ที่ประชุมทราบ**

1.ได้รับหนังสือแจ้งจากผู้บริหาร ว่าไม่สามารถเสนอร่างเทศบัญญัติ งบประมาณรายจ่ายประจำปีงบประมาณ พ.ศ.2558 เพื่อให้สภา เทศบาลพิจารณาได้ทันภายในวันที่ 15 สิงหาคม เนื่องจากเทศบาล ตำบลถ้ำใหญ่ได้เปิดโอกาสให้ชุมชนทั้ง 28 ชุมชน เสนอโครงการเพื่อ ขอรับเงินอุดหนุนจากเทศบาล เพื่อนำไปใช้พัฒนาชุมชนอันเป็นการ ส่งเสริมให้ชุมชนมีความเข้มแข็งและสามารถบริหารจัดการงานด้วย ตนเอง จึงทำให้การรวบรวมโครงการยังไม่แล้วเสร็จ จึงจำเป็นต้อง ขยายเวลาในการนำเสนอร่างเทศบัญญัติงบประมาณรายจ่ายประจำปี พ.ศ.2558 ออกไป

 2. เป็นเรื่องสืบเนื่องจากข้อ 1 ได้รับแจ้งจากหัวหน้าสำนักปลัดว่าให้ แจ้งท่านสมาชิกเกี่ยวกับเงินที่เทศบาลบาลจะอุดหนุนให้กับชุมชนทั้ง 28 ชุมชนๆละ 40,000 บาท เพื่อให้ท่านสมาชิกได้แจ้งและประสาน กับชุมชนให้เสนอโครงการขอรับเงินอุดหนุนมายังเทศบาล

**ระเบียบวาระที่ ๒ เรื่องรับรองรายงานการประชุมสภาเทศบาลตำบลถ้ำใหญ่ สมัย สามัญ สมัยที่ 2/2557 เมื่อวันอังคาร ที่ 17 เดือน มิถุนายน พ.ศ.๒๕57**

**นายปรีชา ศรีรินทร์** ท่านสมาชิกคงได้ดูรายละเอียดแล้วมีสมาชิกท่านใดจะแก้ไข หรือ**ประธานสภา**  ทักท้วงอะไรบ้าง ถ้าไม่มีสมาชิกท่านใดทักท้วง ถือว่าสมาชิกทุกท่านให้ การรับรองรายงานการประชุมครั้งที่แล้ว

**ระเบียบวาระที่ 3 เรื่องเพื่อทราบ**

 **3.1 ญัตติ พิจารณาคัดเลือกผู้แทนสมาชิกสภาเทศบาล จำนวน 2 คน เพื่อแต่งตั้งเป็นคณะกรรมการตีราคาปานกลางของที่ดิน ในเขตองค์กรปกครองส่วนท้องถิ่น**

**นายปรีชา ศรีรินทร์** เรื่องเพื่อทราบ ข้อ3.1 ญัตติ พิจารณาคัดเลือกผู้แทนสมาชิกสภา **ประธานสภา** เทศบาล จำนวน 2 คน เพื่อแต่งตั้งเป็นคณะกรรมการตีราคาปาน กลางของที่ดินในเขตองค์กรปกครองส่วนท้องถิ่นเชิญนายกเสนอ ญัตติครับ

**นายอนุวัตร นาคฤทธิ์** กราบเรียนท่านประธานสภา และเพื่อนสมาชิกผู้ทรงเกียรติทุกท่าน **นายกเทศมนตรี**  ระเบียบวาระที่ 3 เรื่องเพื่อพิจารณา 3.1 ญัตติ พิจารณาคัดเลือก ผู้แทนสมาชิกสภาเทศบาล จำนวน 2 คน เพื่อแต่งตั้งเป็น คณะกรรมการตีราคาปานกลางของที่ดินในเขตองค์กรปกครองส่วน ท้องถิ่น

 **หลักการและเหตุผล**

 ด้วยคณะรัฐมนตรีได้มีมติเมื่อวันที่ 18 ธันวาคม 2555 มอบหมายให้ กระทรวงมหาดไทยและกระทรวงการคลังรับความเห็นของเลขาธิการ คณะกรรมการพัฒนาเศรษฐกิจและสังคมแห่งชาติ ในการจัดทำราคา ปานกลางของที่ดินขึ้นใหม่แทนการใช้ราคาปานกลางของที่ดินที่ใช้อยู่ ในการประเมินภาษีบำรุงท้องที่ประจำปี พ.ศ.2521-2524 เนื่องจากไม่สะท้อนถึงราคาที่ดินที่แท้จริงในปัจจุบัน เพื่อให้การตีราคา ปานกลางของที่ดินในรอบปี พ.ศ.2554-2557 มาใช้ในการประเมิน ภาษีบำรุงท้องที่สำหรับ ปี พ.ศ.2558-2561 เป็นไปด้วยความ เรียบร้อยและเป็นไปในแนวเดียวกัน จึงขอให้องค์กรปกครองส่วน ท้องถิ่นทุกแห่ง เสนอชื่อบุคคลเป็นกรรมการตีราคาปานกลางของ ที่ดินในเขตองค์กรปกครองส่วนท้องถิ่นนั้น ตามมาตรา 14 (2) (ตาม หนังสือที่ นศ 0018.1/ว1900 ลงวันที่ 11 มิถุนายน 2557 เรื่อง การตีราคาปานกลางที่ดินรอบปี พ.ศ.2554 – 2557 มาใช้ในการ ประเมินภาษีบำรุงท้องที่ สำหรับปี พ.ศ.2558-2561)

 **ข้อเท็จจริง**

 ในปี พ.ศ. 2557 เทศบาลตำบลถ้ำใหญ่ ได้ใช้ราคาปานกลางของ ที่ดิน ตามประกาศราคากลางของที่ดิน ตามพระราชบัญญัติภาษีบำรุง ท้องที่ ณ ตุลาคม พ.ศ.2521 ดังนี้

 **หน่วยที่ 1** อาณาเขตท้องที่ ที่ดินตั้งอยู่ริมถนนสายทุ่งสง- นครศรีธรรมราช และริมถนนรถไฟสายทุ่งสง-นครศรีธรรมราช รัศมี จากริมถนนรถยนต์และรถไฟ ออกไปทั้งสองข้าง ๆ ละ 100 เมตร

 อาณาเขต ทิศเหนือ จดหน่วยที่ 2 ที่ดินหมู่ที่ 2 ตำบลถ้ำใหญ่ ทิศตะวันออก จดหน่วยที่ 2 ที่ดินหมู่ที่ 2,4 ตำบลถ้ำใหญ่

 ทิศใต้ จดหน่วยที่ 2 ที่ดินหมู่ที่ 2,๔ ตำบลถ้ำใหญ่

 ทิศตะวันตก จดเขตเทศบาลตำบลปากแพรก

 ราคาปานกลางของที่ดินหน่วยนี้ไร่ละ 2,459.- บาท อัตรา ภาษีไร่ละ 65.- บาท

 **หน่วยที่ 2** อาณาเขตท้องที่

 ทิศเหนือ จดหน่วยที่ 1 ที่ดินหมู่ที่ 2,3 ตำบลถ้ำใหญ่

 ทิศตะวันออก จดเขตอำเภอร่อนพิบูลย์ จังหวัดนครศรีฯ

 ทิศใต้ จดเขตหมู่ที่ 5 ตำบลที่วัง

 ทิศตะวันตก จดเขตตำบลนาหลวงเสน และเขตเทศบาลตำบลปากแพรก

 ราคาปานกลางของที่ดินหน่วยนี้ไร่ละ 1,000.- บาท อัตราภาษีไร่ละ 4.- บาท

  **ข้อกฎหมาย**

 ตามพระราชบัญญัติภาษีบำรุงท้องที่ พ.ศ.2508 และที่แก้ไขเพิ่มเติม จนถึง ฉบับที่ 3 พ.ศ.2543

 **หมวด 2 การตีราคาปานกลางของที่ดิน**

 “มาตรา 14 ให้ผู้ว่าราชการจังหวัดแต่งตั้งคณะกรรมการขึ้นคณะหนึ่ง ให้มีหน้าที่พิจารณาการตีราคาปานกลางตามมาตรา 13 คณะกรรมการนั้นให้ประกอบด้วยบุคคลในท้องที่ดังต่อไปนี้

 (2) ในเขตองค์กรปกครองส่วนท้องถิ่นอื่น ประกอบด้วย ปลัดจังหวัด เจ้าพนักงานที่ดินจังหวัด นายอำเภอท้องที่ ผู้ซึ่งผู้บริหารท้องถิ่นหรือ คณะผู้บริหารท้องถิ่นมอบหมายหนึ่งคนและผู้ทรงคุณวุฒิสองคนซึ่ง ได้รับเลือกจากสภาท้องถิ่น”

  **ข้อพิจารณา**

 เพื่อให้การตีราคาปานกลางของที่ดินในรอบปี พ.ศ. 2554-2557 มาใช้ในการประเมินภาษีบำรุงท้องที่สำหรับปี พ.ศ. 2558 – 2561 เป็นไปด้วยความเรียบร้อยและเป็นไปในแนวเดียวกัน จึงขอให้อำเภอ แจ้งองค์กรปกครองส่วนท้องถิ่นทุกแห่งในพื้นที่เสนอชื่อบุคคลเป็น กรรมการตีราคาปานกลางของที่ดินในเขตองค์กรปกครองส่วนท้องถิ่น นั้น ตามมาตรา 14 (2) เพื่อแต่งตั้งเป็นคณะกรรมการตีราคาปาน กลางของที่ดิน ดังนี้

 1. ให้ผู้บริหารท้องถิ่นหรือคณะผู้บริหารท้องถิ่นมอบหมายปลัด องค์กรปกครองส่วนท้องถิ่นหรือพนักงานส่วนท้องถิ่นที่เห็นสมควร 1 คน เพื่อทำหน้าที่เลขานุการคณะกรรมการ ในการนี้กระผมได้ มอบหมายปลัดเทศบาล คือ นายพงศภัค ศรีปรางค์ทำหน้าที่ เลขานุการคณะกรรมการครับ

 **2. ให้สภาท้องถิ่นเลือกและเสนอชื่อผู้ทรงคุณวุฒิ 2 คน (ควร เลือกและเสนอชื่อผู้ที่มีความรู้ด้านประเมินทุนทรัพย์หรือนัก ประเมินทุนทรัพย์จากสำนักงานธนารักษ์พื้นที่**) เป็นคณะกรรมการ

 ในการนี้ เทศบาลตำบลถ้ำใหญ่ ได้ขอรายชื่อเจ้าหน้าที่จาก สำนักงานธนารักษ์พื้นที่นครศรีธรรมราช เพื่อร่วมเป็นคณะกรรมการ ตีราคาปานกลางของที่ดินในเขตเทศบาลตำบลถ้ำใหญ่ จำนวน 2 ราย ดังนี้

1. นางสาวรัชนีย์ ไทยาพงศ์สกุล

ตำแหน่ง รักษาราชการแทน ธนารักษ์พื้นที่นครศรีธรรมราช

1. นายไพศาล แก้วสุกใส

ตำแหน่ง นักประเมินราคาทรัพย์สินชำนาญการ

 จึงเสนอต่อที่ประชุมสภาเทศบาลตำบลถ้ำใหญ่เพื่อพิจารณาครับ

**นายปรีชา ศรีรินทร์** ท่านนายกก็ได้ชี้แจงเรื่องการคัดเลือกคณะกรรมการการตีราคากลาง**ประธานสภา** ที่ดินไปแล้ว และได้ประสานกับเจ้าหน้าที่สำนักงานธนารักษ์พื้นที่ นครศรีธรรมราช เพื่อร่วมเป็นคณะกรรมการ 2 รายคือ

 1. นางสาวรัชนีย์ ไทยาพงศ์กุล

 ตำแหน่ง รักษาราชการแทน ธนารักษ์พื้นที่นครศรีธรรมราช

 2. นายไพศาล แก้วสุกใส

 ตำแหน่ง นักประเมินราคาทรัพย์สินชำนาญการ

 สมาชิกท่านใดเห็นชอบให้บุคคลดังกล่าวทั้ง 2 ท่าน เป็น คณะกรรมการตีราคาปานกลางของที่ดินในเขตองค์กรปกครองส่วน ท้องถิ่นกรุณายกมือครับ

**ที่ประชุม** มีมติเห็นชอบ 11 เสียง งดออกเสียง 1 เสียง

 **3.2 ญัตติ การโอนงบประมาณรายจ่ายประจำปีงบประมาณ 2557**

**นายปรีชา ศรีรินทร์** ญัตติ 3.2 ญัตติ การโอนงบประมาณรายจ่ายประจำปีงบประมาณ **ประธานสภา** 2557 เชิญผู้บริหารชี้แจงครับ

**นายอนุวัตร นาคฤทธิ์** กราบเรียนท่านประธานสภา และเพื่อนสมาชิกผู้ทรงเกียรติทุกท่าน **นายกเทศมนตรี**  ระเบียบวาระที่ 3 เรื่องเพื่อพิจารณา 3.2 ญัตติ การโอนงบประมาณ รายจ่ายประจำปีงบประมาณ 2557

 **หลักการและเหตุผล**

ตามเทศบัญญัติเทศบาลตำบลถ้ำใหญ่ เรื่อง งบประมาณรายจ่าย ประจำปีงบประมาณ พ.ศ.2557 ที่ประกาศใช้และดำเนินการ เบิกจ่ายไปแล้วนั้น และกองช่างเทศบาลตำบลถ้ำใหญ่ มีความประสงค์ จะโอนเงินงบประมาณรายจ่ายประจำปี 2557 เพื่อให้สภาเทศบาล ตำบลถ้ำใหญ่อนุมัติดังนี้

 **โอนเพิ่ม**

งบประมาณรายจ่ายกองช่าง หน้าที่ 75 ด้านบริการและสังคม แผนงานเคหะและชุมชน งานบริหารทั่วไปเกี่ยวกับเคหะและชุมชน หมวดค่าวัสดุ ประเภท วัสดุก่อสร้าง รายการเพื่อจ่ายเป็นค่าวัสดุ ก่อสร้าง งบประมาณตั้งไว้ 703,000 บาท งบประมาณคงเหลือ 132,409 บาท โอนเพิ่มจำนวน 122,400 บาท งบประมาณ คงเหลือหลังโอน จำนวน 254,809 บาท

 **โอนลด**

 งบประมาณรายจ่ายกองช่าง หน้าที่ 76 ด้านบริการและสังคม แผนงานเคหะและชุมชน งานบริหารทั่วไปเกี่ยวกับเคหะและชุมชน หมวดค่าครุภัณฑ์ ประเภท ค่าครุภัณฑ์สำรวจ รายการ กล้องวัดมุม งบประมาณตั้งไว้ 122,400 บาท งบประมาณคงเหลือ 122,400 บาท โอนลดจำนวน 122,400 บาท งบประมาณคงเหลือหลังโอน จำนวน – บาท

 **ระเบียบข้อกฎหมาย**

 ตามระเบียบกระทรวงมหาดไทย ว่าด้วยวิธีการงบประมาณของ องค์กรปกครองส่วนท้องถิ่น พ.ศ.2541 และแก้ไขเพิ่มเติมจนถึง ฉบับที่ 3 พ.ศ.2543 ข้อ 27 การโอนงบประมาณรายจ่ายในหมวด ค่าครุภัณฑ์ ที่ดิน และสิ่งก่อสร้าง ที่ทำให้ลักษณะ ปริมาณ คุณภาพ เปลี่ยนแปลง หรือโอนไปตั้งจ่ายรายการใหม่ ให้เป็นอำนาจอนุมัติของ สภาท้องถิ่น จึงนำเรียนมาเพื่อให้สภาฯพิจารณาอนุมัติต่อไป

**นายปรีชา ศรีรินทร์** ตามที่ท่านนายกชี้แจง สมาชิกท่านใดจะสอบถามเพิ่มเติมอีกหรือไม่**ประธานสภา** ครับ ถ้าไม่มีผมขอมติที่ประชุม สมาชิกท่านใดเห็นชอบให้ผู้บริหารโอน งบประมาณรายจ่ายประจำปีงบประมาณ 2557 (กองช่าง) เป็นเงิน 122,400 บาท กรุณายกมือครับ

**ที่ประชุม** มีมติเห็นชอบ 11 เสียง งดออกเสียง 1 เสียง

**ระเบียบวาระที่ 4 อื่น ๆ**

**นายปรีชา ศรีรินทร์** ท่านสมาชิกมีอะไรจะหารือ หรือซักถามผู้บริหาร เชิญถามได้นะครับ **ประธานสภาเทศบาล**

**นายสุรศักดิ์ ศรีสุวรรณ**  กราบเรียนท่านประธาน และเพื่อนสมาชิกครับ ผมนายสุรศักดิ์ **สมาชิกสภาเทศบาล เขต** 2 ศรีสุวรรณ สมาชิกสภาเทศบาล เขต 2 ผมขอตั้งกระทู้ถามท่านนายก ผ่านท่านประธานสภาครับ ขอผู้รับรอง 2 คน ครับ

**ที่ประชุม** ผู้รับรอง 2 คน คือ 1.นางโชคดี หนูมี 2.นายนิยม สายน้ำ

**นายสุรศักดิ์ ศรีสุวรรณ**  ผมจะถามเกี่ยวกับกองการศึกษา ซึ่งเป็นเรื่องเกี่ยวข้องกับรักษาการ**สมาชิกสภาเทศบาล เขต** 2 ผู้อำนวยการกองการศึกษาผมขอให้ท่านประธานเชิญ รักษาการ ผอ. กองการศึกษาเข้าร่วมฟังด้วยครับ

**นายปรีชา ศรีรินทร์** เนื่องจากเป็นผู้ใต้บังคับบัญชาของท่านนายก ผมต้องขออนุญาตท่าน**ประธานสภาเทศบาล** นายกให้รักษาการผู้อำนวยการกองการศึกษาเข้ารับฟังด้วย

**นายอนุวัตร นาคฤทธิ์** ผมอนุญาตให้รักษาการผู้อำนวยการกองการศึกษาเข้าร่วมรับฟังด้วย **นายกเทศมนตรี** เพื่อจะได้ชี้แจงด้วยตนเอง

**นายสุรศักดิ์ ศรีสุวรรณ**  กราบเรียนท่านประธาน และเพื่อนสมาชิกครับ ผมนายสุรศักดิ์ **สมาชิกสภาเทศบาล เขต** 2 ศรีสุวรรณ ผมจะถามเรื่อง

 1. เงินตกเบิกของผู้ดูแลเด็กศูนย์พัฒนาเด็กเล็ก หมู่ 6 ฝ่ายบริหารหรือ เจ้าหน้าที่ได้ดูแลและดำเนินการไปถึงไหนแล้ว

 และมีบุคลากรศูนย์พัฒนาเด็กเล็ก จำนวน 3 คน บรรจุเมื่อ เดือนธันวาคม 2554 ผ่านมา 2 ปีแล้วไม่ทราบว่าได้มีการประเมินเข้ม หรือยัง

 2. ในฐานะที่ผมเป็นคณะกรรมการศูนย์พัฒนาเด็กเล็ก ผมสังเกตเห็น เมื่อคณะกรรมการฯทำกิจกรรมอะไรเจ้าหน้าที่กองการศึกษาไม่ค่อยให้ ความร่วมมือ และมักจะใช้คำพูดข่มขู่ครูผู้ดูแลเด็กเมื่อเขาขอคำปรึกษา เจ้าหน้าที่ควรให้คำแนะนำไม่ใช่ใช้คำพูดข่มขู่ ผมฝากถึงท่านนายกให้ ดูแลพฤติกรรมของผู้ใต้บังคับบัญชาด้วย ขอบคุณครับ

**นายปรีชา ศรีรินทร์** ท่านสุรศักดิ์หารือว่าเงินตกเบิกของครูผู้ดูแลเด็กดำเนินการไปอย่างไร **ประธานสภาเทศบาล** และดำเนินการไปถึงไหนแล้ว เชิญนักวิชาการศึกษาชี้แจงครับ

# นางพัชรลักษณ์ บัวทิพย์ กราบเรียนท่านประธานสภา และสมาชิกสภาทุกท่านค่ะ ดิฉัน นักวิชาการศึกษา นางพัชรลักษณ์ บัวทิพย์ ตำแหน่งนักวิชาการศึกษา ที่โดนกล่าวหามา เป็นการฟังความข้างเดียว อยากให้ฟังทั้ง 2 ฝ่าย และให้ทุกท่านดู หลักฐานมีเอกสารสามารถตรวจสอบได้ ทางกองการศึกษาได้รายงาน เรื่องนี้ให้จังหวัดทราบทุกเดือน ซึ่งเงินตกเบิกนี้ขึ้นอยู่กับว่าทางกรมจะ จัดสรรงบประมาณมาให้เมื่อไหร่ ซึ่งตอนแรกครูละมัยเป็นหัวหน้าศูนย์ พัฒนาเด็กเล็กวัดไตรฯ ต่อมามีการปรับเกลี่ย ครูละมัยเลยขอย้าย ตัวเองไปอยู่ศูนย์พัฒนาเด็กเล็กบ้านน้ำพุ มีการสอบบรรจุแต่ครูละมัย ไม่สอบโดยอ้างว่าสุขภาพไม่ดี ทำให้เงินเดือนโดนปรับไปตาม มติ ก. จังหวัด ปกติรับเงินเดือน 9,000 บาท ตอนนี้รับ 15,750 บาท ก่อน ถึงปี 56 ก็ไม่มีหนังสือสั่งการว่าจะได้รับเพิ่มจากเดิม

**นายพงศภัค ศรีปรางค์** ขออนุญาตท่านประธานครับ

**ปลัดเทศบาล**

**นายปรีชา ศรีรินทร์** เชิญครับ

**ประธานสภาเทศบาล**

**นายพงศภัค ศรีปรางค์** กราบเรียนท่านประธานสภา ท่านสมาชิกสภา และคณะผู้บริหาร การ**ปลัดเทศบาล** พูดคุยกัน ไม่ได้ชี้แจงต่อกัน บางครั้งมีการคลาดเคลื่อนบ้าง ผมกำชับ ข้าราชการให้ชี้แจงต่อกันให้เข้าใจ ผมเคยนำเรียนหัวหน้าศูนย์ถ้าคุยกับ ผู้อำนวยการกองไม่ได้ให้เข้ามาคุยกับผม ผมบอกเสมอว่าเราเข้ามา ทำงานเพื่อสนองนโยบายของผู้บริหารและสมาชิกสภา ขอความกรุณา ว่าปัญหาทุกปัญหาเราควรร่วมกันแก้ไข มีอะไรพูดคุยกันก่อนเพื่อจะได้ ช่วยกันขับเคลื่อนการทำงาน ท่านสมาชิกมีปัญหาข้อข้องใจอะไร สามารถเข้าไปหาผมในห้องได้ ผมยินดีรับฟังครับ

**นายปรีชา ศรีรินทร์** ขอบคุณท่านปลัดครับ เรื่องนี้ถ้าครูผู้ดูแลเด็กยังมีข้อสงสัยติดใจอะไรมา**ประธานสภาเทศบาล** ดูเอกสารและทำหนังสือถามจังหวัดได้ เชิญท่านนายกครับ

**นายอนุวัตร นาคฤทธิ์** กราบเรียนท่านประธานสภา และเพื่อนสมาชิกผู้ทรงเกียรติทุกท่าน **นายกเทศมนตรี**  ขอเพิ่มเติมตามที่ท่านสุรศักดิ์ได้ตั้งกระทู้ถามสด

 1. เรื่องเงินตกเบิก เรื่องนี้ได้ส่งรายงานให้จังหวัดทราบทุกเดือน และ ผมจะให้ผอ.กองการศึกษารวบรวมเอกสารให้ครูละมัยเข้ามาดู บางครั้งครูละมัยยังไม่เข้าใจสิทธิ์ของตัวเอง ถ้าสงสัยตรงไหนทาง เทศบาลจะทำหนังสือไปจังหวัด เพื่อจังหวัดจะได้ตอบมาเป็นลาย ลักษณ์อักษร เป็นทางการว่าจะได้ตกเบิกตั้งแต่ปีไหน ขอบคุณท่าน สุรศักดิ์ที่ตั้งกระทู้ถาม เพื่อจะได้เข้าใจตรงกัน

 ส่วนเรื่องบุคลากร 3 ท่าน ที่บรรจุครบ 2 ปี ได้ผ่านการประเมิน เข้มหรือยัง ผมขออนุญาตท่านประธานให้ผู้อำนวยการกองการศึกษา ชี้แจงครับ

**นายปรีชา ศรีรินทร์** เชิญผู้อำนวยการกองการศึกษาชี้แจงครับ

**ประธานสภาเทศบาล**

**นางพัชรลักษณ์ บัวทิพย์** กราบเรียนท่านประธานสภา และสมาชิกสภาทุกท่านค่ะ ในเรื่องการ**นักวิชาการศึกษา** ประเมินอย่างเข้ม ไม่ใช่งานของนักวิชาการศึกษา แต่เป็นงานของ บุคลากร ตอนนี้บุคลากรกำลังดำเนินการอยู่คะ

**นายอนุวัตร นาคฤทธิ์** ขอเพิ่มเติมตามที่ท่านสุรศักดิ์ได้ตั้งกระทู้ถามสดข้อ 2 ครับ

**นายกเทศมนตรี**  เรื่องพฤติกรรมของพนักงาน เรื่องนี้เป็นคำถามที่ผมต้องดูแล ผมจะ เรียกผู้อำนวยการกองการศึกษาไปรับนโยบายจากผม เพราะเป็นเรื่อง นโยบาย เรื่องพฤติกรรมว่าเป็นการข่มขู่หรือไม่นั้น ส่วนใหญ่ผมจะ มอบอำนาจให้ผู้อำนวยการกองการศึกษาไปดูแลครูผู้ดูแลเด็ก ผม เรียนว่าการทำงานต้องมีการกระทบกระทั่งกันบ้าง เวลามีการประชุม นานๆครั้งผมจะได้เข้าร่วมประชุม การประชุมจะเป็นการติดตามผล ของนโยบายที่ได้มอบไป ต่อไปผมจะเข้าร่วมประชุมทุกครั้ง

 เรื่องการข่มขู่ ผมไม่ทราบว่าประมาณไหน ถ้าเป็นเรื่องจริงก็ ต้องดำเนินการตามระเบียบ แต่ผมต้องไปหารือฝ่ายที่เกี่ยวข้อง ผมจะ เชิญครูทั้งหมด ปลัดเทศบาล เข้าประชุมร่วมกัน เพื่อแก้ไขปัญหา แต่ ทั้งนี้ทั้งนั้นเราต้องทำใจเป็นกลาง เมื่อผมได้รับเสียงสะท้อนจากท่าน ผมจะเข้าไปดูทุกเรื่องของกองการศึกษา ซึ่งจริงๆแล้วบุคลากรของ กองการศึกษามีน้อย ตอนนี้กำลังคัดเลือกผู้อำนวยการกองการศึกษา ปีงบประมาณหน้าการทำงานน่าจะใกล้ชิดกันมากขึ้น ผมขอรับฟัง ปัญหาต่างๆเพื่อเป็นเครื่องมือช่วยเหลือในการปฏิบัติงาน และการ ติดตามแก้ไขปัญหาต่างๆว่าเราจะแก้ไขอย่างไร ขอบคุณครับ

**นายปรีชา ศรีรินทร์** ท่านนายกก็ได้ตอบกระทู้ทุกข้อแล้วนะครับ มีสมาชิกท่านใดมีข้อ ซักถามอีกหรือไม่ครับถ้าไม่มี สำหรับวันนี้ ขอขอบคุณสมาชิกทุกท่าน ที่ได้ให้ความร่วมมือและเสียสละเวลามาประชุม ขอขอบคุณครับ

**ปิดการประชุม 11.30 น.**

 ลงชื่อ ผู้บันทึกรายงานการประชุม

 (นายเพลินจิต อินทร์แก้ว)

 เลขานุการสภาเทศบาลตำบลถ้ำใหญ่

 ลงชื่อ ผู้ตรวจรายงานการประชุม

 (นางบุญศรี อารีย์)

 สมาชิกสภาเทศบาลตำบลเขต 1

ลงชื่อ ผู้ตรวจรายงานการประชุม

 (นายธนกฤษ ส้มเขียวหวาน)

 สมาชิกสภาเทศบาลตำบลเขต 1

 ลงชื่อ ผู้ตรวจรายงานการประชุม

 (นายนิยม สายน้ำ)

 สมาชิกสภาเทศบาลตำบลเขต 2

 ลงชื่อ ผู้รับรองรายงานการประชุม

 (นายปรีชา ศรีรินทร์)

 ประธานสภาเทศบาลตำบลถ้ำใหญ่